19G C. PLINII HIST. NAT. LIB. XXVII. 



botrys a quibusdam vocatur, ab aliis artemisia. Coro- 

 naiitur illa Cappadoces. Usus ejus ad ea qu discuti 

 opus sit. 



Anonis, sive ononis, v. 



XII. Anonin quidam ononida malunt vocare , ramo- 

 satn , similem feno graeco , nisi fruticosior hirsutiorque 

 esset, odore jucunda, post ver spinosa. Estur etiam mu- 

 ria condita. Recens vero margines ulcerum erodit. Ra- 

 dix decoquitur in posca dolori dentium. Eadem cum 

 nielle pota, calculos pellit. Comitialibus datur in oxy- 

 melite decocta ad dimidias. 



Anagyros , sive acopon, m. 



XIII. Anagyros , quam aliqui acopon vocant , fruti- 

 cosa est , gravis odore , flore oleris : semen in cornicu- 

 lis non brevibus gignit , simile renibus , quod durescit 

 per messes. Folia collectionibus imponuntur, difficul- 

 terque parientibus adalligantur , ita ut a partu stalim 

 auferantur. Quod si emortuus haereat, et secundae men- 

 sesque morentur, drachma bibuntur in passo folia. Sic 

 et suspiriosis dantur : et in vino vetere ad pbalangio- 

 rum morsus. Radix discutiendis concoquendisque adhi- 

 betur. Semen commanducatum vomitiones facit. 



